Farriseidet–Porsgrunn

miniatyr|Ønna bru 
Farriseidet–Porsgrunn, ofte kalt Eidangerparsellen, er en 22,5 km lang dobbeltsporet jernbanestrekning mellom Larvik og Porsgrunn. 

 Bakgrunn 
Prosjektet hadde byggestart i september 2012 og ble åpnet for trafikk 24. september 2018. Det er et delprosjekt i en generell oppgradering av Vestfoldbanen og kostnadene var beregnet  til 6,1 milliarder 2012-kroner. Traséen følger stort sett europavei 18.

Strekningen forkortet reisetiden mellom de to byene fra 34 til 12 minutter. Prosjektet, som opprinnelig hadde arbeidstittelen Eidangertunnelen, var planlagt som en 23 kilometer lang enkeltsporstrekning, men dette ble etter en kvalitetssikring i 2009 omgjort til dobbeltspor og dimensjonert for en toghastighet på 250 km/t. Endringene skyldtes planene om Grenlandsbanen, en en planlagt jernbanestrekning gjennom Bamble og litt av østre Agder som skal koble sammen Vestfoldbanen og Sørlandsbanen.

Av strekningen går 14,5 kilometer i fjell, fordelt på syv tunneler – blant dem Eidangertunnelen. Strekningen Farriseidet–Porsgrunn er en forutsetning for å kunne bygge Grenlandsbanen.

 Linjekart 

|}

 Entrepriser 
Byggingen er delt opp i fire grunn- og tunnelentrepriser:
Eidanger-entreprisen: 4,5 km fra Herregårdsbekken til Porsgrunn stasjon, bygget av Implenia Norge for 624 millioner kroner.Bygg.no: Implenia signerte storkontrakt 
Storberget-entreprisen: 4,8 km mellom Ønna og Herregårdsbekken bygget av NCC for 1,0 milliarder kroner.Bygg.no: Milliardkontrakt til NCC 
Skillingsmyr-entreprisen: 5,75 km mellom Solum og Ønna bygget av Veidekke for 980 millioner kroner.Bygg.no: Milliardkontrakt til Veidekke 
Vestfold-entreprisen: 9,5 km mellom Farriseidet og Solum bygget av Skanska for 1,35 milliarder kroner.OP.no: Full produksjon hele veien
I tillegg var det jernbanetekniske entrepriser:
Spor og kontaktledning: bygget av Infranord Norge for 252 millioner kroner.Jernbaneverket: Infranord skal bygge spor og KL på Farriseidet - Porsgrunn
Elkraft: utført av Caverion Norge for 325 millioner kroner.Jernbaneverket: Elkraft gikk til Caverion Norge AS
Tele: utført av Relacom for 25 millioner kroner.Jernbaneverket: Ny teleentreprisekontrakt på 25 MNOK signert

 Samfunnsøkonomisk tap 

Ved en gjennomgang av prosjektets samfunnsøkonomiske nytte av en gruppe ved NTNU har det blitt beregnet at det har ført til et samfunnsøkonomisk tap på 9,7 milliarder 2022-kroner. Det betyr en netto nytte per investerte krone på minus 1,3 kroner, og gjør prosjektet til det mest ulønnsomme samferdselsprosjektet i nyere tid. Prosjektet har også negative virkninger for miljø og klima.

 Stengning grunnet manglende dokumentasjon 

I desember 2023 ble banen stengt av Statens jernbanetilsyn grunnet manglende dokumentasjon av signalanlegget. Bane NOR hadde drevet banen med midlertidig tillatelse, totalt åtte ganger, siden åpningen i 2018. Etter banen ble stengt av Jernbanetilsynet, tok det ti dager før dokumentasjonen var i orden og banen igjen kunne åpnes for trafikk. I tillegg til at passasjerer måtte ta buss for tog mellom Porsgrunn og Larvik, førte manglende dokumentasjon til at Bane Nor ble ilagt dagsbøter på over én halv million kroner.

 Referanser 

 Kilder 

 «Evaluering av dobbeltspor Farriseidet-Porsgrunn» (PDF), fra Menon Economics

 Eksterne lenker 
 Banenor.no – Samleside om Farriseidet – Porsgrunn

Kategori:Jernbanestrekninger i Vestfold
Kategori:Jernbanestrekninger i Telemark
Kategori:Høyhastighetsbaner i Norge
Kategori:Vestfoldbanen